open-index/open-wikipedia-markdown huggingface dataset:
খাত্তাব ইবনে নুফাইল

**খাত্তাব ইবনে নুফাইল** ছিলেন ইসলামের দ্বিতীয় খলিফা ও সাহাবী উমর ইবনুল খাত্তাবের পিতা। তার স্ত্রী অর্থাৎ উমরের মাতার নাম ছিল হানতামাহ বিনতে হিশাম। তার আরো এক জ্যেষ্ঠ পুত্র ও এক কনিষ্ঠ কন্যা ছিল, তারা হলেন যায়িদ ইবনুল খাত্তাব এবং ফাতিমা বিনতে খাত্তাব। ফাতিমাকে তিনি সাঈদ ইবনে যায়িদের সাথে বিয়ে দিয়েছিলেন। তিনি অত্যন্ত খিটখিটে স্বভাবের লোক ছিলেন। তার সন্তানদের মধ্যে একমাত্র উমর ইসলাম গ্রহণের পূর্বে তার সকল কাজে সঙ্গ দিতেন। তার তিন পুত্র ও কন্যাই পরবর্তীকালে ইসলাম ধর্ম গ্রহণ করেন।

## আরও দেখুন
* সাহাবা

## তথ্যসূত্র

# **1)** Al Maarif, by Ibn Qutaybah page 77, Chapter "Dhikr Umar" https://web.archive.org/web/20041222111340/http://www.answering-ansar.org/answers/umme_kulthum/en/chap10.php

## বহিঃসংযোগ
*https://web.archive.org/web/20120717072558/http://www.sunnahonline.com/ilm/seerah/0019.htm

বিষয়শ্রেণী:৬ষ্ঠ শতাব্দীর আরব ব্যক্তি
বিষয়শ্রেণী:উমর
বিষয়শ্রেণী:মক্কার ব্যক্তি
জো বার্নস

**জোসেফ অ্যান্থনি জো বার্নস** (জন্ম: ৬ সেপ্টেম্বর, ১৯৮৯) কুইন্সল্যান্ডের হারস্টোনে জন্মগ্রহণকারী অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য হিসেবে তিনি ডানহাতে ব্যাটিং করে থাকেন। তারপূর্বে অস্ট্রেলিয়া এ-দলের পক্ষে প্রতিনিধিত্ব করেন।

**জো বার্নস** ঘরোয়া ক্রিকেটে কুইন্সল্যান্ড ক্রিকেট দল ও টুয়েন্টি২০ খেলাগুলোয় ব্রিসবেন হিটের পক্ষে খেলছেন। এছাড়াও, ইংল্যান্ডের কাউন্টি ক্রিকেটে লিচেস্টারশায়ার দলের সদস্য তিনি।

## প্রারম্ভিক জীবন
ফেব্রুয়ারি, ২০১১ সালে শেফিল্ড শিল্ডে অভিষেক খেলাতেই দক্ষিণ অস্ট্রেলিয়ার বিপক্ষে ১৪০ রান সংগ্রহ করে ব্যতিক্রমধর্মী সূচনা করেন। পরের মৌসুমেই অস্ট্রেলিয়ার প্রথম-শ্রেণীর ক্রিকেটে সর্বোচ্চ রানের ইনিংস খেলে তার ক্রিকেট দক্ষতা প্রদর্শন করতে থাকেন। এরফলে সফরকারী ইংল্যান্ড দলের বিপক্ষে অংশ নেয়ার জন্য অস্ট্রেলিয়া এ-দলের সদস্য মনোনীত করা হয়। ইংল্যান্ডের বিপক্ষে একদিনের খেলায় তিনি ১১৪ রান তোলেন। ঐ বছরে তিনি বর্ষসেরা ব্র্যাডম্যান যুব ক্রিকেটার পুরস্কারের জন্য মনোনীত হন।

অস্ট্রেলিয়ায় ফিরে তিনি তার ব্যাটিংশৈলী চালিয়ে যেতে থাকেন ও ব্রিসবেন হিটের পক্ষে সর্বোচ্চ রান সংগ্রাহকের ভূমিকায় অবতীর্ণ হন। ২০১২-১৩ মৌসুমে বিগ ব্যাশ লিগের চূড়ান্ত খেলায় পার্থ স্কর্চার্সের বিপক্ষে শিরোপা লাভে সহায়তাকারী অন্যতম খেলোয়াড়ের মর্যাদা পান।

তার এ আশানুরূপ ফলাফলে ২০১৩ সালের কাউন্টি মৌসুমে বিদেশী খেলোয়াড় রামনরেশ সারওয়ানের পরিবর্তে লিচেস্টারশায়ার কর্তৃপক্ষ তাকে মে থেকে আগস্ট পর্যন্ত দলে অন্তর্ভুক্ত করে। কিন্তু জুলাইয়ে তার উরুর আঘাতপ্রাপ্তির ফলে ইংল্যান্ড থেকে ফিরে আসতে বাধ্য হন ও স্বদেশে কুইন্সল্যান্ডে ফিরে আসেন।

## খেলোয়াড়ী জীবন
২৬ ডিসেম্বর, ২০১৪ তারিখে মেলবোর্নে অবস্থিত মেলবোর্ন ক্রিকেট গ্রাউন্ডে শুরু হওয়া বক্সিং ডে টেস্টে সফরকারী ভারতের বিপক্ষে অংশ নেয়ার জন্য তাকে অস্ট্রেলিয়ার টেস্ট দলে অন্তর্ভুক্ত করা হয়। আঘাতপ্রাপ্ত অল-রাউন্ডার মিচেল মার্শের পরিবর্তে তার এ টেস্ট অভিষেক ঘটে। দলনায়ক মাইকেল ক্লার্কের সিদ্ধান্ত অনুযায়ী, তিনি ৬ নম্বরে ব্যাটিংয়ে নামেন। প্রথম ইনিংসে শন মার্শের (১৮৪/৪) পতনের পর তিনি ২৭ বলে ১৩ রান সংগ্রহ করেন যাতে দু'টি চারের মার ছিল। ডানহাতি ফাস্ট বোলার উমেশ যাদবের বলে উইকেটের পিছনে ভারতীয় অধিনায়ক মহেন্দ্র সিং ধোনি'র হাতে ধরা পড়েন তিনি।

## খেলোয়াড়ী জীবনের সেরা ফলাফল
*২১ ডিসেম্বর, ২০১৪ তারিখ অনুযায়ী*

## তথ্যসূত্র

## বহিঃসংযোগ
* 
* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:কুইন্সল্যান্ডের ক্রিকেটার
বিষয়শ্রেণী:ব্রিসবেন হিটের ক্রিকেটার
বিষয়শ্রেণী:লিচেস্টারশায়ারের ক্রিকেটার
বিষয়শ্রেণী:ব্রিসবেন থেকে আগত ক্রিকেটার
বিষয়শ্রেণী:মেলবোর্ন স্টার্সের ক্রিকেটার
বিষয়শ্রেণী:গ্ল্যামারগনের ক্রিকেটার
বিষয়শ্রেণী:মিডলসেক্সের ক্রিকেটার
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার
বিষয়শ্রেণী:ইতালীয় ক্রিকেটার
বিষয়শ্রেণী:ইতালীয় বংশোদ্ভূত অস্ট্রেলীয় ব্যক্তি
বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
বিষয়শ্রেণী:২১শ শতাব্দীর ইতালীয় পুরুষ ক্রীড়াবিদ
মুহুরী নদী

**মুহুরী নদী** বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ফেনী জেলার একটি নদী। নদীটির দৈর্ঘ্য ৬২ কিলোমিটার, গড় প্রস্থ ৭১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মুহুরী নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১৬।

## প্রবাহ
মুহুরি নদীটি ভারতের ত্রিপুরা রাজ্যের পার্বত্য অঞ্চলে উৎপন্ন এই খরস্রোতা নদী পাহাড়ি অঞ্চল দিয়ে প্রবাহিত হয়ে ফেনীর পরশুরাম উপজেলার নীজকালিকাপুর এবং মাঝিরখালী গ্রামের কাছে সীমান্ত অতিক্রম করে বাংলাদেশে প্রবেশ করেছে এবং ফেনী নদীর সাথে মিলিত হয়ে বঙ্গোপসাগরে পতিত হয়েছে 

## নদীর উৎস ও প্রবাহ
মুহুরী ত্রিপুরার লুসাই পাহাড় হতে উৎপন্ন হয়ে পশ্চিমে ফেনী জেলার পরশুরাম উপজেলা দিয়ে বাংলাদেশে প্রবেশ করেছে এবং বঙ্গোপসাগরে পতিত হওয়ার পূর্বে চট্টগ্রাম এবং ফেনী জেলাকে পৃথক করেছে।

## ভারত-বাংলাদেশ সীমান্ত
মুহুরী ত্রিপুরা-নোয়াখালী সেক্টরে ভারত এবং বাংলাদেশের মধ্যকার সীমান্ত হিসেবে কাজ করে। তবে ঘনঘন প্রবাহ পথ পরিবর্তনের জন্য এই নদী দুই দেশের সীমান্ত সমস্যা হিসেবে পরিগণিত হয়ে ছিল বহু বছর। বিবাদমান এই নদীর সীমানা নির্ধারণের ক্ষেত্রে উভয়দেশ ১৯৭৪ সালের সীমান্ত চুক্তির ভিত্তিতে নদীর প্রবাহে সীমানা নির্ধারণের পক্ষে একমত পোষণ করে এবং বাংলাদেশ ১৯৪৭ সালের সীমান্ত নির্ধারণী পিলারের ভিত্তিতে অতিরিক্ত ৪৪ একর জমির মালিকানা লাভ করে। মুলত মুহুরী নদীর উপর জেগে ওঠা ১৪৪ একর মুহুরীর চরের ধান চাষের উপযোগী ফসলি জমির মালিকানার জন্যই দীর্ঘদিন উভয় দেশের মধ্যে সীমান্ত উত্তেজনা বিরাজমান ছিল। সর্বশেষ ২০১১ সালে ভারতের সাবেক প্রধানমন্ত্রী মনমোহন সিংহের বাংলাদেশ সফরে এই সীমান্ত সমস্যা সমাধানে কার্যকর পদক্ষেপ গ্রহণের নীতিগত সিদ্ধান্ত হয় এবং উভয় দেশ সীমান্ত চিহ্নিতকরণে সম্মত হয়।

## আরও দেখুন
* বাংলাদেশের নদীর তালিকা
* পশ্চিমবঙ্গের নদনদীর তালিকা
* বাংলাদেশের বড় নদীসমূহ
* আন্তঃসীমান্ত নদী

## তথ্যসূত্র

বিষয়শ্রেণী:ত্রিপুরার নদী
বিষয়শ্রেণী:ফেনী জেলার নদী
বিষয়শ্রেণী:এশিয়ার আন্তর্জাতিক নদী
বিষয়শ্রেণী:বাংলাদেশের নদী
দ্য পার্কস অব বিয়িং এ ওয়ালফ্লাওয়ার

**দ্য পার্কস অব বিয়িং এ ওয়ালফ্লাওয়ার** (ইংরেজিতে: The Perks of Being a Wallflower) মার্কিন লেখক স্টিফেন স্বস্কি রচিত একটি উপন্যাস। এটি ১৯৯৯ সালের ফেব্রুয়ারিতে প্রকাশিত হয়। এই উপন্যাসের কাহিনী একজন কিশোরের মুখ থেকে বিবৃত হয় যার নাম চার্লি। সেই কিশোর একজন অপরিচিত মানুষকে লেখা তার চিঠি আদান-প্রদানের অভিজ্ঞতা বর্ণনা করে। উপন্যাসের কাহিনী ১৯৯০-এর দশকের প্রেক্ষাপটে রচিত হয়েছে। কাহিনীর শুরুতে চার্লি পিটসবার্গের মাধ্যমিক বিদ্যালয়ের একজন ছাত্র থাকে। সে তার সমবয়সী অন্যান্য ছেলে-মেয়েদের চেয়ে বুদ্ধিমান এবং তঁর চিন্তাধারা অন্যদের থেকে আলাদা। কাহিনী যত এগিয়ে যেতে থাকে, দেখা যায় চার্লি কিছুটা লাজুক প্রকৃতি এবং তার বন্ধুদের মাঝে সে খুব একটা জনপ্রিয় নয়।

লেখক এই উপন্যাসটি পাঁচ বছর ধরে লিখেছেন এবং প্রকাশ করেছেন। উপন্যাসের কাহিনী লেখকের ব্যক্তিগত জীবনের অভিজ্ঞতা ও স্মৃতির প্রেক্ষিতে লিখা। এর বিষয়বস্ত কৈশোরের মানসিকতা, অন্তর্মুখী আচরণ, যৌনতা এবং মাদক ব্যবহার। লেখকের গ্রন্থটি বাণিজ্যিকভাবে সফল হলেও বিষয়বস্তু এবং সমালোচকদের মিশ্র প্রতিক্রিয়ার কারণে এটি যুক্তরাষ্ট্রের বিদ্যালয়গুলোতে নিষিদ্ধ করা হয়। ২০১২ সালে তিনি এই উপন্যাসের উপর ভিত্তি করে একটি চলচ্চিত্র নির্মাণ করেন। চলচ্চিত্রটিতে লোগান লের্ম্যান, এজরা মিলার, এমা ওয়াটসন প্রমুখ অভিনয় করেন। চলচ্চিত্রের কারণে গ্রন্থের বিক্রয় বৃদ্ধি পায় এবং দ্য নিউ ইয়র্ক টাইমস-এর বেস্ট সেলার তালিকায় স্থান পায়।

## চলচ্চিত্রায়ন
উপন্যাস লেখার সময় থেকে লেখক স্টিফেন স্বস্কির ইচ্ছা ছিল এটি থেকে চলচ্চিত্র নির্মাণ করা। উপন্যাসটি প্রকাশের পর স্টিফেন বেশ কয়েকজনের কাছ থেকে চলচ্চিত্রায়নের জন্য প্রস্তাবনা পায় কিন্তু উপন্যাসটির পাঠকদের ভালবাসার প্রতিদান হিসেবে তিনি নিজেই এর চলচ্চিত্রায়ন করার কাজ করেন। ২০১০ সালে মিস্টার মাড উপন্যাসটি থেকে চলচ্চিত্রের রূপ তৈরি করেন এবং লেখক স্টিফেন চলচ্চিত্রটির নির্দেশনা প্রদান করেন। প্রযোজক হিসেবে জন ম্যালকোভিচ, লিয়ান হ্যালফন এবং রাসেল স্মিথ কাজ করেন। চলচ্চত্রটি যুক্তরাষ্ট্রের পিটসবার্গ অঞ্চলে ২০১১ সালের মে থেকে জুনের মধ্যে চিত্রায়িত হয়। এতে অভিনয় করেন লোগান লের্ম্যান (চার্লি হিসেবে), এমা ওয়াটসন (স্যাম হিসেবে), এজরা মিলার (প্যাট্রিক হিসেবে), নিনা ডোব্রেভ (চার্লির বোন)।

চলচ্চিত্রটি প্রথম প্রকাশিত হয় টরন্টো ফিল্ম ফেস্টিভ্যালে ২০১২ সালের সেপ্টেম্বরে। সামিট এন্টারটেইনমেন্ট এটি যুক্তরাষ্ট্রের থিয়েটারগুলিতে প্রথম সেপ্টেম্বরের ২১ তারিখ মুক্তি দেয়। চলচ্চিত্রটি বাণিজ্যিকভাবে সাফল্য লাভ করে। বিশ্বব্যাপী এটি ৩৩ মিলিয়ন মার্কিন ডলার আয় করে। এটি নির্মাণে বাজেট ছিল ১৩ মিলিয়ন ডলার।

## তথ্যসূত্র

## বহিঃসংযোগ

* ''The Perks of Being a Wallflower'' অফিশিয়াল ওয়েবসাইট

বিষয়শ্রেণী:মার্কিন উপন্যাস
বিষয়শ্রেণী:ইংরেজি উপন্যাস
বিষয়শ্রেণী:চলচ্চিত্রে অভিযোজিত মার্কিন উপন্যাস
বিষয়শ্রেণী:পত্রোপন্যাস
বিষয়শ্রেণী:বিবাচনকৃত বই
ক্যাটাগরি তত্ত্ব

**ক্যাটাগরি তত্ত্ব** গণিতের একটি শাখা যেটি সমগ্র গণিতকে সাধারণীকরণ করার একটি প্রচেষ্টা করে। এই তত্ত্ব ক্যাটাগরি নামক একটি ধারণার প্রবর্তন করে *-* যেখানে একটি ক্যাটাগরি হচ্ছে বিভিন্ন গাণিতিক বস্তুর একটি সংকলন, এবং এই বস্তুগুলোর মধ্যে বিভিন্ন ম্যাপ বা "মরফিজম" থাকতে পারে। একটি ক্যাটাগরি যে কোন ধরনের গাণিতিক বস্তুর সংকলন হতে পারে, যেগুলোকে অবশ্য বেশ কিছু স্বতঃসিদ্ধ মানতে হবে। স্যামুয়েল আইলেনবার্গ ও সন্ডার্স ম্যাক লেন ক্যাটাগরি তত্ত্বের প্রবর্তন করেন।

## ক্যাটাগরির সংজ্ঞা
একটি ক্যাটাগরি *C* নিম্নোক্ত জিনিসগুলো দ্বারা গঠিতঃ

* একগাদা গাণিতিক বস্তু বা অবজেক্টের একটি ক্লাস, ob(*C*)
* একগাদা মরফিজমের একটি ক্লাস, hom(*C*). মরফিজমগুলোকে ম্যাপ বা **''arrow** -* ও বলা যেতে পারে। প্রতিটি মরফিজম f এর একটি সূচনা অবজেক্ট  a ও একটি টার্গেট অবজেক্ট b থাকতে হবে, যেটাকে গাণিতিক চিহ্নে দেখানো হয়ঃ *f*: *a* → *b* (চিত্রে অঙ্কনের সময় মরফিজমটিকে দেখানো হয় a থেকে b পর্যন্ত একটি তীরের মত করে।)  একটি মরফিজমের সূচনা অবজেক্ট ও টার্গেট অবজেক্ট একই হতে পারে ।  দুটি অবজেক্ট  *X*, *Y* এর মধ্যকার মরফিজমগুলোর সংকলন সূচিত হয়  hom(*X*, *Y*) দিয়ে। (যদি দুটি অবজেক্টের মধ্যে কোন মরফিজম না থাকে, তবে  hom(*X*, *Y*)  ফাঁকা হবে।)

যদি তিনটি অবজেক্ট a,b,c ও দুটি মরফিজম *f* : *a* → *b* and *g* : *b* → *c* দেয়া থাকে, তবে প্রদত্ত এই f ও g এর জন্য আরেকটি মরফিজম *g* ∘ *f: a → c* পাওয়া যাবে। আমরা বলি যে, f ও g*-*কে *'কম্পোজ*' করে আমরা g ∘ f*-*কে পেয়েছি।

এই ক্যাটাগরিটি দুটি স্বতঃসিদ্ধ মেনে চলেঃ

* যদি *f* : *a* → *b*, *g* : *b* → *c* and *h* : *c* → *d*  হয়, তবে *h* ∘ (*g* ∘ *f*) = (*h* ∘ *g*) ∘ *f* হতে হবে।
* প্রতিটি অবজেক্ট x*-*এর জন্য একটি বিশেষ মরফিজম 1<sub>*x*</sub> : *x* → *x* থাকতে হবে *-* যেন প্রতিটি মরফিজম *f : a → x* এর জন্য *1x ∘ f = f* সত্যি হয়*,* আর প্রতিটি মরফিজম  *g : x → b* এর জন্য *g ∘ 1x = g* সত্যি হয়। এটা সহজেই দেখানো যায় যে প্রতিটি অবজেক্ট x*-*এর জন্য এমন ধরনের মরফিজম একটির বেশি থাকতে পারে না। এরকম মরফিজমকে বলে  আইডেনটিটি মরফিজম।


==তথ্যসূত্র==
*
*


==আরোও পড়ুন==
* 

== বহিঃসংযোগ ==
* [http://www.tac.mta.ca/tac/ Theory and Application of Categories], an electronic journal of category theory, full text, free, since 1995.
* [http://ncatlab.org/nlab nLab], a wiki project on mathematics, physics and philosophy with emphasis on the *n''-categorical point of view.
* André Joyal, CatLab, a wiki project dedicated to the exposition of categorical mathematics.
* , a formal introduction to category theory.
* 
*  with an extensive bibliography.
* List of academic conferences on category theory
*  — An informal introduction to higher order categories.
* , a channel about category theory.
* 
* Video archive of recorded talks relevant to categories, logic and the foundations of physics.
* Interactive Web page which generates examples of categorical constructions in the category of finite sets.

বিষয়শ্রেণী:গণিত
মোংলা বন্দর মাধ্যমিক বিদ্যালয়

**মোংলা বন্দর মাধ্যমিক বিদ্যালয়** হল বাংলাদেশের একটি মাধ্যমিক শিক্ষাপ্রতিষ্ঠান। ১৯৮৭ সালে প্রতিষ্ঠিত বিদ্যালয়টি পরিচালনা করে মোংলা বন্দর কর্তৃপক্ষ।

## শিক্ষা কার্যক্রম
এই বিদ্যালয়ের শিক্ষক ২৬ জন ও ছাত্রছাত্রীসংখ্যা প্রায় ৫৪৭ জন।

## ইতিহাস
মোংলা বন্দরের কর্মরত কর্মকর্তা কর্মচারীদের ছেলে মেয়েদের পড়াশুনার জন্য একটি বিদ্যালয় প্রয়োজন হলে বন্দর ভবনের কাছাকাছি মাধবী আবাসিক এলাকায় ১৯৮৭ সালে ৪.৭০ একর ক্যাম্পাস এলাকা নিয়ে গড়ে ওঠে এই বিদ্যালয়টি। ১৯৮৭ সালের ১ জানুয়ারি থেকে প্রাথমিক শ্রেণির ক্লাস শুরু হয়। ১৯৯৬ সালের ৩১ ডিসেম্বর বিদ্যালয়ে মাধ্যমিক স্বীকৃতি পেলেও ১৯৯৭ সালের ১ জানুয়ারি থেকে ক্লাস শুরু হয়। এর পূর্ব নাম ছিল মংলা বন্দর স্কুল অ্যান্ড কলেজ। এই বিদ্যালয়টি প্রথম দিকে উচ্চ মাধ্যমিক বিদ্যালয় ছিল; বর্তমানে এটি একটি মাধ্যমিক বিদ্যালয়।

## সহশিক্ষা কার্যক্রম

মোংলা বন্দর মাধ্যমিক বিদ্যালয় ২০১৪ সাল থেকে অন্বেষা নামক বার্ষিক সাময়িকী প্রকাশ করছে। এখানে প্রতি বছর জাতীয় উৎসবগুলো পালন করে থাকে।

## তথ্যসূত্র

## বহিঃসংযোগ
*
*যশোর শিক্ষাবোর্ডে মোংলা বন্দর মাধ্যমিক বিদ্যালয়

বিষয়শ্রেণী:বাগেরহাট জেলার বিদ্যালয়
বিষয়শ্রেণী:১৯৮৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৮৭-এ বাংলাদেশে প্রতিষ্ঠিত
ল্যাংগুয়েজ বাইন্ডিং

কম্পিউটার বিজ্ঞানের পরিভাষায় বাংলায় **আবদ্ধকরণ** বা ইংরেজিতে **বাইন্ডিং** () বলতে এক ধরনের এপিআই (এপ্লিকেশন প্রোগ্রামিং ইন্টারফেস) বা বিশেষ ধরনের কোডকে (অর্থাৎ কম্পিউটারের জন্য বোধগম্য ভাষায় লিখিত সংকেতসমষ্টি) বোঝানো হয়, যেটি কোন প্রোগ্রামিং ভাষাকে অন্য কোন প্রোগ্রামিং ভাষার পূর্বপ্রস্তুতকৃত প্রোগ্রামসম্ভার (লাইব্রেরি) বা অপারেটিং সিস্টেমের (অর্থাৎ কম্পিউটারের পরিচালক ব্যবস্থার) সেবা ব্যবহারের সুযোগ করে দেয়।

সফটওয়্যার প্রকৌশলের  পরিভাষায় আবদ্ধকরণ বা বাইন্ডিং বলতে এক ধরনের আবরক প্রোগ্রামসম্ভার বা র‍্যাপার লাইব্রেরিকে বোঝানো হয়, যেটি ব্যবহার করে কোন একটি প্রোগ্রামিং ভাষায় লেখা প্রোগ্রামসম্ভার বা লাইব্রেরিতে অন্য একটি প্রোগ্রামিং ভাষা ব্যবহার করে ঢুকে সেগুলির সুবিধা ভোগ করা যায়। অর্থাৎ আবদ্ধকরণ বা বাইন্ডিং দুটি পৃথক প্রোগ্রামিং ভাষার মধ্যে সংযোগসেতু হিসেবে কাজ করে। অনেক সফটওয়্যার প্রোগ্রামসম্ভার সিস্টেম প্রোগ্রামিং ভাষা যেমন সি, সি++ ইত্যাদি ব্যবহার করে লেখা হয়। অন্য কোন প্রোগ্রামিং ভাষা (বিশেষ করে উচ্চস্তরের প্রোগ্রামিং ভাষা) থেকে যেমন জাভা, কমন লিস্প, পাইথন ইত্যাদি ব্যবহার করে এইসব প্রোগ্রামসম্ভার ব্যবহার করতে হলে "আবদ্ধকরণ" বা বাইন্ডিং এপিএই প্রয়োজন হয়। অন্যথায় সি বা সি++ ভাষাতে লেখা কোন প্রোগ্রামসম্ভারে ঢুকতে হলে একজন সফটওয়্যার প্রস্তুতকারক  বা সফটওয়্যার প্রোগ্রামলেখককে সি বা সি++ শিখতেই হত। উদাহরণস্বরূপ বলা যেতে পারে, যখন সি প্রোগ্রামিং ভাষা ব্যবহার করে লেখা কোন লাইব্রেরি বা প্রোগ্রামসম্ভার পাইথন ভাষা দিয়ে ব্যবহার করার প্রয়োজন হয়, তখন পাইথন আবদ্ধকরণ বা পাইথন বাইন্ডিং ব্যবহার করা হয় । আবার জাভা প্রোগ্রামিং ভাষা থেকে সাবভার্শন ব্যবহার করতে হলে লিবসভিএনজাভাএইচএল ব্যবহার করতে হবে।

সফটওয়্যার আবদ্ধকরণ বা বাইন্ডিং তৈরির পিছনে সফটওয়্যার প্রস্তুতকারকের পরিশ্রম লাঘব ও সময় বাঁচানো ছাড়াও আরেকটি উদ্দেশ্য হল সফটওয়্যারের পুনর্ব্যবহার নিশ্চিত করা। কোন একটি সফটওয়্যার যা ইতোমধ্যে কোনও না কোনও প্রোগ্রামিং ভাষা ব্যবহার করে তৈরি করা আছে তা নতুন করে অন্য কোন ভাষায় তৈরি করা সময়সাপেক্ষ ও ব্যয়সাপেক্ষ একটি কাজ। সফটওয়্যার আবদ্ধকরণ বা বাইন্ডিং তৈরি করে এই সময় ও ব্যয় সংকোচন করা যায়। কোন কোন উচ্চ স্তরের ভাষায় নির্দিষ্ট কোন অ্যালগরিদম অনুসরণ করে প্রোগ্রাম লেখা সম্ভব না-ও হতে পারে। এরকম ক্ষেত্রে 
আবদ্ধকরণ বা বাইন্ডিং ব্যবহার করে সহজেই কোন উচ্চ স্তরের ভাষায় ঐসব অ্যালগরিদমকে কাজে লাগানো যেতে পারে।

## আরও দেখুন
* এপ্লিকেশন প্রোগ্রামিং ইন্টারফেস
* অ্যালগরিদম

## তথ্যসূত্র

বিষয়শ্রেণী:কম্পিউটার প্রোগ্রামসম্ভার
বিষয়শ্রেণী:কম্পাইলার
বিষয়শ্রেণী:কম্পিউটার গ্রন্থাগার
ব্রিটানিয়া অ্যাওয়ার্ডস

**ব্রিটানিয়া অ্যাওয়ার্ডস** (ইংরেজিতে: Britannia Awards) ব্রিটিশ একাডেমি অফ ফিল্ম অ্যান্ড টেলিভিশন আর্টস (বাফটা)-এর লস অ্যাঞ্জেলেস শাখা কর্তৃক প্রদত্ত একটি পুরস্কার যেটি কোন ব্যক্তি বা প্রতিষ্ঠানকে চলচ্চিত্র বা চলমান দৃশ্যমাধ্যমে অবদানের জন্যে প্রদান করা হয়। এই পুরস্কারটির উদ্দেশ্য ব্রিটিশ এবং হলিউডের বিনোদন ব্যবসার মধ্যে দূরত্ব কমিয়ে আনা এবং পারস্পারিক সহযোগিতা বৃদ্ধি করা।

১৯৮৯-১৯৯৮ সালে পর্যন্ত কেবল একজন ব্যক্তিকে এই পুরস্কারটি প্রদান করা হয়। ১৯৯৯ নাগাদ এটির অধীনে আরো কয়েকটি পুরস্কার প্রবর্তন করা হয়: চলচ্চিত্র মাধ্যমে উৎকর্ষের জন্য স্ট্যানলি কুবরিক অ্যাওয়ার্ড, নির্দেশনায় উৎকর্ষের জন্য জন শ্লেজিঙ্গার ব্রিটানিয়া অ্যাওয়ার্ড ইন ডিরেক্টিং, শৈল্পিক নির্দেশনার জন্যে জন শ্লেজিঙ্গার ব্রিটানিয়া অ্যাওয়ার্ড ইন আর্টিস্টিক ডিরেক্টিং, কমেডি ধারার চলচ্চিত্রের জন্য ব্রিটানিয়া অ্যাওয়ার্ড ফর ব্রিটিশ আর্টিস্ট অফ দ্য ইয়ার এবং চার্লি চ্যাপলিন ব্রিটানিয়া অ্যাওয়ার্ড ফর এক্সিলেন্স ইন কমেডি প্রদান করা হয়। পুরস্কারগুলো প্রতিবছরের নভেম্বরে একটি অনুষ্ঠানে প্রদান করা হয় এবং টেলিভিশনে সম্প্রচার করা হয়।

## তথ্যসূত্র

## বহিঃসংযোগ
*Official website of the Britannia Awards at BAFTA LA 
*Official broadcast website of the Britannia Awards at BBC America

বিষয়শ্রেণী:চলচ্চিত্র পুরস্কার
বিষয়শ্রেণী:ব্রিটিশ চলচ্চিত্র পুরস্কার
বিষয়শ্রেণী:মার্কিন চলচ্চিত্র পুরস্কার
বিষয়শ্রেণী:১৯৮৯-এ প্রবর্তিত পুরস্কার
বিষয়শ্রেণী:আজীবন সম্মাননা পুরস্কার
অক্টোপাস গাছ

**অক্টোপাস গাছ**, বা **কুইন্সল্যান্ড ছাতা গাছ** (বৈজ্ঞানিক নাম: *Schefflera actinophylla*) হচ্ছে **Araliaceae** পরিবারের এক প্রজাতির বৃক্ষ। এই গাছ অস্ট্রেলিয়ার বর্ষাবনে প্রচুর দেখা যায়। ল্যান্ডস্কেপিং এর জন্যে একে ব্যবহার করা হয়। এর পুষ্পবিন্যাস দুই মিটার পর্যন্ত বিস্তৃত হতে পারে। ফ্লোরিডাতে এবং হাওয়াই দ্বীপে এটাকে আগাছা হিশেবে গণ্য করা হয়। যদিও ফ্লোরিডার হলিডে ইন-এ এটা বেশ শোভা পাচ্ছে। এর ফল পাখিরা খায় কিন্তু নিচে পড়ে থাকা ফল খেলে কুকুর অসুস্থ হয়ে পড়ে। এটা রাস্তার পাশে লাগানো বন্ধ হয়েছে কারণ বিল্ডিং আর ফুটপাত নষ্ট হয় শিকড়ের কারণে।

## চিত্রশালা

Image:Octopus Tree (Schefflera actinophylla) trunk at Hyderabad, AP W 286.jpg|trunk in Hyderabad, India.
Image:Octopus Tree (Schefflera actinophylla) leaves at Hyderabad, AP W 285.jpg|leaves in Hyderabad, India.
Image:Octopus Tree (Schefflera actinophylla) canopy at Hyderabad, AP W 281.jpg|canopy in Hyderabad, India.
Image:Octopus Tree (Schefflera actinophylla) at Hyderabad, AP W 283.jpg| in Hyderabad, India.
File:Umbrella Tree flowers.jpg|Umbrella tree flowers
File:Octopus Tree (Schefflera actinophylla) fruits or flowers at tree canopy at Hyderabad, AP W 281.jpg|Tree canopy in Hyderabad, India
File:Schefflera actinophylla DSC0881.jpg|Tree in Kampala, Uganda
File:Schefflera actinophylla DSC0884.jpg|*Schefflera actinophylla* flowers
File:Rainbow Lorikeets feeding on Umbrella Tree.jpg|Rainbow lorikeets feeding on umbrella tree


## তথ্যসূত্র

## পাদটিকা
* Beasley, John. (2006). *Plants of Tropical North Queensland: The Compact Guide*. Footloose Publications, Kuranda, Australia. .
* Beasley, John. (2009). *Plants of Cape York: The Compact Guide*. John Beasley, Kuranda, Qld., Australia. .
* Martin, Roger. 2005. *Tree-kangaroos of Australia and New Guinea*. CSIRO Publishing, Collingwood, Vic., Australia. .

## বহিঃসংযোগ
* 
* Contains many images of Umbrella Tree 
* Information about ''Schefflera&nbsp;actinophylla'' as an invasive weed in Hawaii 
* Detailed description

বিষয়শ্রেণী:অস্ট্রেলিয়ার উদ্ভিদ
বিষয়শ্রেণী:কুইন্সল্যান্ডের উদ্ভিদ
বিষয়শ্রেণী:আলংকারিক উদ্ভিদ
বিষয়শ্রেণী:ইন্দোনেশিয়ার উদ্ভিদ
বিষয়শ্রেণী:পাপুয়া নিউ গিনির উদ্ভিদ
বিষয়শ্রেণী:১৮৯৪-এ বর্ণিত উদ্ভিদ
বিষয়শ্রেণী:নিউ গিনির উদ্ভিদ
থারিন্ডু কৌশল

**পস্কুয়াল হান্দি থারিন্ডু কৌশল** (; জন্ম: ৫ মার্চ, ১৯৯৩) গালে এলাকায় জন্মগ্রহণকারী শ্রীলঙ্কার বিশিষ্ট আন্তর্জাতিক ক্রিকেট তারকা। শ্রীলঙ্কা ক্রিকেট দলের অন্যতম সদস্য **থারিন্ডু কৌশল** ঘরোয়া ক্রিকেটে নন্দেস্ক্রিপ্টস ক্রিকেট ক্লাবের পক্ষে খেলছেন। ডানহাতি অফ ব্রেক বোলিংয়ের পাশাপাশি ডানহাতে ব্যাটিংয়ে অভ্যস্ত তিনি।

## খেলোয়াড়ী জীবন
ডিসেম্বর, ২০১২ সালে লিস্ট এ ক্রিকেটে কোল্টস ক্রিকেট ক্লাবের বিপক্ষে অভিষেক ঘটে তার। ২৬ ডিসেম্বর, ২০১৪ তারিখে নিউজিল্যান্ড সফরে স্বাগতিক নিউজিল্যান্ডের বিপক্ষে তার টেস্ট অভিষেক ঘটে। প্রথম ইনিংসে দিমুথ করুণারত্নের সাহায্যে কট আউটের মাধ্যমে নিউজিল্যান্ডের অধিনায়ক ব্রেন্ডন ম্যাককুলামের উইকেট পান। এরপর ব্যাটিংয়ে নেমে তিনি ৬ বলে ৬ রান সংগ্রহ করেন যাতে একটি চারের মার ছিল।

## ক্রিকেট বিশ্বকাপ
১৮ মার্চ, ২০১৫ তারিখে অনুষ্ঠিত ২০১৫ সালের ক্রিকেট বিশ্বকাপের কোয়ার্টার-ফাইনালের প্রথমবারের মতো একদিনের আন্তর্জাতিকে অংশগ্রহণ করেন। ১৯৭৯ সালের ক্রিকেট বিশ্বকাপের নক-আউট পর্বের সেমি-ফাইনালের ন্যায় গুরুত্বপূর্ণ খেলায় ডব্লিউ লার্কিন্সের একদিনের আন্তর্জাতিকে অভিষেকের পর থারিন্ডু কৌশল দ্বিতীয় খেলোয়াড় হিসেবে ওডিআইয়ে অভিষিক্ত হন। আঘাতপ্রাপ্ত রঙ্গনা হেরাথের পরিবর্তে দলে তার অন্তর্ভুক্তি হয়। দক্ষিণ আফ্রিকার বিপক্ষে অনুষ্ঠিত খেলায় থারিন্ডুর অভিষেক পর্বটি সুখকর হয়নি। বিশ্বকাপে প্রথম দক্ষিণ আফ্রিকান হিসেবে জেপি ডুমিনি’র হ্যাট্রিকের তৃতীয় শিকারে পরিণত হন। খেলায় তিনি শূন্য রান সংগ্রহ করেন ও ৬ ওভার বোলিং করে ২৫ রান দিয়ে কোন উইকেট পাননি। শ্রীলঙ্কা দল ৯ উইকেটের ব্যবধানে শোচনীয়ভাবে পরাভূত হয় ও প্রতিযোগিতা থেকে বিদায় নেয়। অন্যদিকে খেলার ফলাফলে প্রথমবারের মতো বিশ্বকাপের নক-আউট পর্বে জয় পায় দক্ষিণ আফ্রিকা দল।

## তথ্যসূত্র

## আরও দেখুন
* লাসিথ মালিঙ্গা
* কুমার সাঙ্গাকারা
* শ্রীলঙ্কা জাতীয় ক্রিকেট দল
* একদিনের আন্তর্জাতিক ক্রিকেটে হ্যাট্রিকের তালিকা

## বহিঃসংযোগ
* 
* 

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:কুরুনেগালা ওয়ারিয়র্সের ক্রিকেটার
বিষয়শ্রেণী:গালে থেকে আগত ক্রিকেটার
বিষয়শ্রেণী:নন্দেস্ক্রিপ্টস ক্রিকেট ক্লাবের ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:কলম্বো স্ট্রাইকার্সের ক্রিকেটার
পক্ষাঘাত

থাম্ব|শিশুটি পক্ষাঘাতে ভুগছিলো
**পক্ষাঘাত** () একপ্রকার দৈহিক বিকার যাতে মাংশপেশী স্বাভাবিক কাজ করার বদলে দুর্বল বা শিথিল (অথবা প্রকারভেদে আড়ষ্ট) হয়ে থাকে। এতে অঙ্গ প্রত্যঙ্গ অচল হয়ে পঙ্গুত্ব হতে পারে। পক্ষাঘাত একটি দুটি পেশীতে হতে পারে, এক বা একাধিক অঙ্গে হরে পারে বা পুরো শরীরে হতে পারে। অনেক সময়ই পক্ষাঘাতের সঙ্গে অবশতা অর্থাৎ স্পর্শ অনুভূতির অভাব হতে পারে, কিন্তু সবসময় নয়। পক্ষাঘাত স্বল্পস্থায়ী হতে পারে অথবা দীর্ঘমেয়াদী হতে পারে। পক্ষাঘাত অন্য রোগের উপসর্গ অথবা একাই একটি ভয়াবহ রোগ হিসাবে হতে পারে, আবার পক্ষাঘাত খুব মৃদু এবং স্বল্পমেয়াদী হতে পারে যা আমরা প্রায় টেরও না পেতে পারি। দেখা গেছে গড়ে পঞ্চাশ জনের মধ্যে একজনের অল্পবিস্তর পক্ষাঘাত আছে। 

## ব্যুৎপত্তি
বাংলা পক্ষাঘাত শব্দটি এসেছে "পক্ষ + আঘাত" থেকে। স্ট্রোক অথবা শিরদাড়ার একদিকে আঘাত লাগলে অনেক সময় শরীরের বিপরীত অর্ধেক অবশ এবং পঙ্গু হয়ে যায়। শরীরের এক অর্ধ অর্থাৎ এক পক্ষ আঘাতগ্রস্ত হবার থেকেই সম্ভবতঃ এই শব্দটির উৎপত্তি।

## কারণ
পক্ষাঘাতের কারণ পেশী জনিত বা স্নায়ুজনিত হতে পারে।

পক্ষাঘাত সাধারণতঃ স্নায়ুতে আঘাত দ্বারা শুরু হয়ে থাকে, বিশেষ করে শিরদাঁড়া (অর্থাৎ মেরুদণ্ডে)চোট লেগে। অন্যান্য কিছু কারণ হল স্ট্রোক, অন্যান্য আঘাত যার সঙ্গে স্নায়বিক আঘাত জড়িত থাকতে পারে, পোলিও, পার্কিন্সন্স ডিজিজ, এ এল এস, বোটুলিজম, মালটিপ্ল স্ক্লেরোসিস, গুলে বারে সিনড্রোম, জন্মগত সিফিলিস, স্পাইনা বাইফিডা, সেরিব্রাল প্যালসি ইত্যাদি।

অনেক স্পাইনা বাইফিডা জনিত জন্মগত পক্ষাঘাত জন্মের ৭২ ঘণ্টার মধ্যে শল্য চিকিৎশা দ্বারা সম্পূর্ণ নিরাময় করা স্মভব হতে পারে।

অনেক সময় আসলে পেশীর দৌর্বল্য না থাকলেও পক্ষাঘাতের মত উপ্সর্গ দেখা দিতে পারে। একে ছদ্ম পক্ষাঘাত বলে।

## প্রকারান্তর
কোন পেশী বা শরীরের কোন অংশ পক্ষাঘাতগ্রস্ত হয়েছে, পেশী কতটা দুর্বল হয়েছে এবং কতটা  বা নানান অংশ সময়ের সঙ্গে কী ক্রমান্বয়ে পক্ষাঘাতগ্রস্ত হয়েছে বা হচ্ছে তার উপর নির্ভর করে পক্ষাঘাতের নানা প্রকারান্তর দেখা যেতে পারে।

প্যারাপ্লেজিয়া, প্যারাপেরেসিস, হেমিপ্লেজিয়া, হেমিপ্যারেসিস, ক্যোয়াড্রিপ্লেজিয়া, ক্যোয়াড্রিপেরেসিস এই শব্দগুলি দ্বারা নানা ধরনের পক্ষাঘাত বোঝানো হয়। হেমি অর্থে শরীরের এক পাশ (যার  থেকে পক্ষাঘাত শব্দের উৎপত্তি), প্যারা বলতে এক্ষেত্রে শরীরের নীম্নার্ধ, এবং ক্যোয়াড্রি বলতে এক্ষেত্রে চার অঙ্গ বোঝায়। এবং প্লেজিয়া বলতে সম্পূর্ণ পঙ্গুতা এবং প্যারেসিস বলতে আংশিক দৌর্বল্য বোঝায়।

নেতিয়ে পড়া অর্থাৎ পেশী শৈথিল্য হলে তাকে ফ্লাসিড প্যারালিসিস (Flaccid paralysis) এবং আড়ষ্পেটতা বা খিঁচ ধরা অর্থাৎ পেশী কাঠিন্য হলে তাকে স্পাস্টিক প্যারালিসিস (Spastic paralysis) বলা হয়। তবে সাধারণ ভাবে দৌর্বল্য এবং শৈথল্য ধরনের অর্থেই পক্ষাঘাত বা প্যারালিসিস শব্দটি বেশি ব্যবহার হয়ে থাকে।

ঊর্ধবাহী পক্ষাঘাত হয় যখন পায়ের দিক থেকে উপরের দিকে পক্ষাঘাত ছড়ায়, যা হতে পারে গুলে বারে সিনড্রোম এবং টিক নামক কীট দংশন জনিত পক্ষাঘাতে।

নিম্নবাহী পক্ষাঘাত এর বিপরীত এবং বোটুলিজম এর ক্ষেত্রে হতে পারে।

ইংরাজী প্যালসি (Palsy) শব্দটি প্যারালিসিস বা পক্ষাঘাতের প্রায় সমার্থক কিন্তু কয়েকটি বিশেষ পক্ষাঘাতের ক্ষেত্রে ব্যবহার হয়। যেমন বেলস প্যালসি ইত্যাদি।

## তথ্যসূত্র

বিষয়শ্রেণী:স্নায়বিক উপসর্গ
বিষয়শ্রেণী:স্নায়ুতন্ত্র
বিষয়শ্রেণী:স্নায়ুচিকিৎসাবিজ্ঞান
ঝাঁকি জাল

350px|থাম্ব|ঝাঁকি জাল

জাল বাংলাদেশের প্রাচীন মাছ ধরার কৌশল। তম্মধ্যে ঝাঁকি জাল অন্যতম। ঝাঁকি জালের উপরের প্রান্তে সরু রশি বাঁধা থাকে। জালের নিচের দিকে লোহার ছোট ছোট কাঠি যুক্ত করা হয়।যাতে পানিতে জাল ফেললে তাড়াতাড়ি ডুবে যেতে পারে। মাছ ধরার সময় খাল,পুকুর বা নদীর তীর থেকে রশিটি হাতে রেখে জাল পানিতে ছুড়ে মারা হয়। পরে রশি ধরে টেনে জাল তোলা হয়। জালের নিচে অনেক ধরনের মাছ আটকা পড়ে। পুঁটি,চিংড়ি,কার্প ও নল মাছ বেশি ধরা পড়ে।
কুমিল্লার বেশ কিছু অঞ্চলে বর্ষাকালে ঝাঁকি জালের মাধ্যমে মাছ ধরতে দেখা যেত।কিন্তু বর্তমানে কুমিল্লাসহ বাংলাদেশের অনেক স্থানে জালের ব্যবহার প্রচুর কমে যাচ্ছে। 
এর মূল কারণ বর্তমানে এই জাল ব্যবহার করে অতীতের মত যথেষ্ট মাছ ধরা সম্ভব হচ্ছেনা। কিছু স্থানীয় কৃষকদের মতে এই জাল ব্যবহার দুই থেকে তিনশত টাকার মাছ অর্জন হয়। এই কারণে এই জালের ব্যবহার কমে যাচ্ছে।

## তথ্যসূত্র

বিষয়শ্রেণী:মাছ ধরার সরঞ্জাম
বিষয়শ্রেণী:মাছ ধরার কৌশল
পাইগেইম

**পাইগেইম** পাইথন প্রোগ্রামিং ভাষায় লিখিত একটি ভিডিও গেইম প্রস্তুতকারী ফ্রেমওয়ার্ক বা লাইব্রেরী। পাইগেইম প্রকৃতপক্ষে একটি ক্রস প্লাটফর্ম পাইথন মডিউল সেট। ভিডিও গেইমের সাথে বিভিন্ন ধরনের গ্রাফিক্স ও শব্দ যোগ করার জন্য পাইথন প্রোগ্রামিং ভাষা ব্যবহার করে পাই গেইমে উচ্চ ক্ষমতা সম্পন্ন লাইব্রেরি দেয়া আছে। পাইগেইম লাইব্রেরীটি সিম্পল ডাইরেক্টমিডিয়া লেয়ার (Simple DirectMedia Layer বা SDL) লাইব্রেরীকে ভিক্তি করে তৈরি করা হয়েছে। এসডিএল ব্যবহার করার উদ্যেশ্য ছিল এতে করে একজন ডেভেলপারকে রিয়েল টাইম কম্পিউটার গেইম তৈরি করতে হলে সি প্রোগ্রামিং ভাষার লো লেভেল মেকানিকসগুলো জানতে হবে না।

পাইগেইম পাইএসডিএলকে (PySDL) প্রতিস্থাপন করার জন্য তৈরি করা হয়েছে। এই লাইব্রেরীটির জনক হিসেবে পিট শেনেরসকে (Pete Shinners) অভিহিত করা হয়। পাইগেইম একটি মুক্ত সোর্স লাইব্রেরি যা জিএনইউ লেসার জেনারেল পাবলিক লাইসেন্সের (GNU Lesser General Public License) আওতায় ব্যবহারযোগ্য। ২০০৪ সাল থেকে ২০০৫ সাল পর্যন্ত পাইগেইম প্রজেক্টটি একটি কমিউনিটি প্রজেক্ট হিসেবে পরিগণিত হত।

পাইথন প্রোগ্রামিং ভাষা ও পাইগেইম ব্যবহার করে কম্পিউটার গেইম তৈরি করার জন্য অনেক টিউটোরিয়াল রয়েছে। টিউটোরিয়াল ছাড়াও পাইথন ব্যবহার করে প্রায়শই বিভিন্ন ধরনের গেইম তৈরির প্রতিযোগিতা আয়োজন করা হয়।

## তথ্যসূত্র

বিষয়শ্রেণী:মুক্ত পাইথন সফটওয়্যার প্রোগ্রাম
বিষয়শ্রেণী:উইন্ডোজ এপিআই
বিষয়শ্রেণী:মুক্ত কম্পিউটার গ্রন্থাগার
বিষয়শ্রেণী:পাইথন লাইব্রেরি
টংলা

**টংলা** (:) অসমের ওদালগুরি জেলায় অবস্থিত একটি নগর।
## জনসংখ্যা
২০১১ সনের জনগননা অনুয়ায়ী টংলার জনসংখ্যা ১৭,৩১৩।  ৫৪% পুরুষ ও ৪৬% মহিলা। টংলার সাক্ষরতার হার ৭৬%। পুরুষ সাক্ষরতার হার ৮১% ও মহিলার সাক্ষরতার হার ৭০%। 
## শিক্ষা
*টংলা মহাবিদ্যালয়
*উত্তর দরং মহাবিদ্যালয়
*অরুণোদয় কণিষ্ঠ মহাবিদ্যালয়
## বিদ্যালয়
*টংলা উচ্চতর মাধ্যমিক বিদ্যালয়
*টংলা বালিকা উচ্চতর মাধ্যমিক বিদ্যালয়
*টংলা মডেল উচ্চতর মাধ্যমিক বিদ্যালয়
## তথ্যসূত্র
সরস্বতী (দ্ব্যর্থতা নিরসন)

* দেবী সরস্বতী
* সরস্বতী উপাধি
* রাগ সরস্বতী
* সরস্বতী তাল

## নদী
* সরস্বতী নদী: ভাগীরথী-হুগলির ত্রিবেণীতে যুক্ত ঐতিহাসিক শাখা যা ষোড়শ শতকে মজে যায়।
* সরস্বতী নদী (ঋগ্বেদ)
* সরস্বতী নদী (উত্তরাখণ্ড)
* ঘাগ্গর হাকরা নদী
জিসিএসই

**জেনারেল সার্টিফিকেট অব সেকেন্ডারি এজ্যুকেশন** (General Certificate of Secondary Education) বা **জিসিএসই** (GCSE) একটি শিক্ষায়তনিক যোগ্যতা। ইংল্যান্ড, ওয়েলস এবং উত্তর আয়ারল্যান্ডে মাধ্যমিক শিক্ষা শেষে ১৪-১৬ বছর বয়সী শিক্ষার্থীরা একটি বা একাধিক পঠিত বিষয়ের উপর জিসিএসই পরীক্ষা দিয়ে এই যোগ্যতা সনদ লাভ করে থাকে। পূর্বের ব্যবস্থা থেকে বর্তমান জিসিএসই-তে কিছু পরিবর্তন আনা হয়। এই পরিবরতনগুলোর মধ্যে প্রধান হল, বর্তমানে যুক্তরাজ্যের শিক্ষার্থীদেরকে দুই বছর সময়ে জিসিএসই-এর পাঠ্যক্রম অনুযায়ী কোর্সওয়ার্ক শেষ করতে হয় এবং এর উপর ভিত্তি করে শিক্ষক নম্বর দিয়ে থাকেন। এই নম্বর চূড়ান্ত পরীক্ষার সাথে যুক্ত হয়। চূড়ান্ত পরীক্ষার আগের দুই বছরে বেশ কয়েকটি পরীক্ষা অনুষ্ঠিত হয়। পরীক্ষাগুলোর মান বৃদ্ধির জন্য বর্তমানে প্রচেষ্টা চলছে।
মূল জিসিএসই পরীক্ষা দেবার আগে বা পরে শিক্ষার্থীরা এক বা একাধিক বিষয়ের উপরে পরীক্ষা দিতে পারে। কোন প্রতিষ্ঠানের মাধ্যমে বা নিজে আবেদন করেও জিসিএসই পরীক্ষা দেয়া যায়।

সাবেক ব্রিটিশ ঔপনিবেশিক অঞ্চল যেমন- জিব্রাল্টার, নাইজেরিয়া এবং দক্ষিণ আফ্রিকাতেও জিসিএসই ব্যবস্থা চালু আছে। তবে ঐসব অঞ্চলের জিসিএসইও যুক্তরাজ্যের জিসিএসই বোর্ডের প্রশ্নানুসারে অনুষ্ঠিত হয়। জিসিএসই-এর আন্তর্জাতিক সংস্করণ হল আইজিসিএসই। এটি বিশ্বের যেকোন স্থান থেকে দেয়া যায়। এতে কিছু অতিরিক্ত কোর্সওয়ার্ক এবং ভাষা যোগ্যতা পরীক্ষার ব্যবস্থাও আছে। কিছু দেশে এখনও (যেমন জিম্বাবুয়ে) আগের ও লেভেল পরীক্ষা ব্যবস্থা চালু আছে। ১৯৮০ সাল থেকে যুক্তরাজ্য সরকার কর্তৃক জিসিএসই পরীক্ষা বিদ্যালয়ের শিক্ষার্থীদের চূড়ান্ত পরীক্ষা হিসেবে বাধ্যতামূলক করা হয়।

## তথ্যসূত্র

## বহিঃসংযোগ
* "It really is that bad" – GCSE standards
* "Top independent school to ditch GCSE science"

বিষয়শ্রেণী:মাধ্যমিক শিক্ষা
বিষয়শ্রেণী:ইংল্যান্ডের মাধ্যমিক শিক্ষা
বিষয়শ্রেণী:বিদ্যালয় পরীক্ষা
জেনিফার লরেন্স

**জেনিফার লরেন্স** (ইংরেজি: Jennifer Shrader Lawrence; জন্ম: ১৫ অগাস্ট, ১৯৯০) একজন মার্কিন অভিনেত্রী। তার প্রথম উল্লেখযোগ্য অভিনয় ছিল *দ্য বিং ইংভাল শো* নামের একটী সিটকমে। এরপরে তিনি ২০০৮ সালে *দ্য বার্নিং প্লেইন* এবং ২০১০ সালে *উইনটার’স বোন* নামের দুইটি চলচ্চিত্রে অভিনয় করেন। এই চলচ্চিত্র দুটিতে অভিনয়ের জন্য তিনি অ্যাকাডেমি শ্রেষ্ঠ অভিনেত্রী বিভাগে একাডেমি পুরস্কারের মনোয়ন লাভ করেন। তিনি ছিলেন এই পুরস্কারের মনোয়ন পাওয়া দ্বিতীয় সর্বকনিষ্ঠ ব্যক্তি।

২২ বছর বয়সে লরেন্স টিফ্যানি ম্যাক্সওয়েলের নির্দেশনায় একটি রোমান্টিক কমেডি চলচ্চিত্র *সিলভার লাইনিংস প্লেবুক*-এ অভিনয় করেন। এই অভিনয়ের জন্যে তিনি দর্শকজনপ্রিয়তা এবং কয়েকটি পুরস্কার লাভ করেন। পুরস্কারের মধ্যে উল্লেখযোগ্য ছিল গোল্ডেন গ্লোব অ্যাওয়ার্ড ফর বেস্ট অ্যাক্ট্রেস এবং অ্যাওয়ার্ড ফর বেস্ট অ্যাক্ট্রেস। এই পুরস্কার জয়ের মাধ্যমে তিনি অস্কারে দ্বিতীয় সর্বকনিষ্ঠ সেরা অভিনেত্রীর খেতাব লাভ করেন। ২০১৩ সালে কমেডি ড্রামা *অ্যামেরিকান হাসেল*-এ অভিনয়ের জন্যে লরেন্স গোল্ডেন গোল্ডেন গ্লোব পুরস্কার, বাফটা অ্যাওয়ার্ড এবং তৃতীয়বারের মত অ্যাকাডেমি পুরস্কার জয় করেন।
ফোর্বসম্যাগাজিনের তৈরী তালিকা অনুযায়ী জেনিফার লরেন্স ২০১৫ সালের সবচেয়ে বেশি পারিশ্রমিকপ্রাপ্ত অভিনেত্রী।

## তথ্যসূত্র

## বহিঃসংযোগ

* 
*
*
*

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন জনহিতৈষী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন নারীবাদী
বিষয়শ্রেণী:মার্কিন নারী মডেল
বিষয়শ্রেণী:মার্কিন শিশু মডেল
বিষয়শ্রেণী:মার্কিন শিশু অভিনেত্রী
বিষয়শ্রেণী:শ্রেষ্ঠ অভিনেত্রী বিভাগে একাডেমি পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বিজয়ী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী
বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:এম্পায়ার পুরস্কার বিজয়ী
বিষয়শ্রেণী:শ্রেষ্ঠ প্রধান অভিনেত্রী বিভাগে ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার (সেরা অভিনেত্রী - চলচ্চিত্র) বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বি�
ইউন হিয়ন সক

**যুন হ্যীয়ন-সেযোগ**(দক্ষিণ কোরিয়া:윤현석 尹賢碩, [Yun Hyŏn-sŏk]) (আগস্ট ৭, ১৯৮৪ - এপ্রিল ২৬, ২০০৩) দক্ষিণ কোরিয়ার মানবাধিকার কর্মী ও নাগরিক অধিকার কর্মী, সমকামী কবি ও লেখক ছিলেন। ডাক নাম **য়ূক্বূদাং**(육우당 六友堂), **সেঅল্হেনন**(설헌 雪軒), **মিদং**(미동 美童) ছিল ।

## আরও দেখুন
* “내 혼은 꽃비 되어” 참세상 2006.04.26 
* 청소년유해매체물에 '동성애' 삭제키로 오마이뉴스 2003.04.29 
* "가식적인 기독교에 깨달음을"…어느 10대의 죽음 프레시안 2013.04.21 
* 죽음으로 마감한 ‘커밍아웃’ 시사저널 2003.05.15 
* 육우당(六友堂), ‘성소수자 해방’을 위해 지다 참세상 2008.05.01 
* 나의 일곱번째 친구는 누구입니까 한겨레 2013.04.26 
* Protecting sexual minorities Koreatimes 2013.08.23 
* Queer Rights Activists in South Korea Step Up Efforts to Support LGBTQ Youth 

## তথ্যসূত্র

বিষয়শ্রেণী:১৯৮৪-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:দক্ষিণ কোরীয় কবি
বিষয়শ্রেণী:এলজিবিটিকিউ
বিষয়শ্রেণী:দক্ষিণ কোরীয় লেখক
বিষয়শ্রেণী:২০০৩-এ আত্মহত্যা
বিষয়শ্রেণী:প্রাক্তন রোমান ক্যাথলিক
বিষয়শ্রেণী:২০শ শতাব্দীর ছদ্মনামধারী লেখক
ট্রান্স-তাসমান

থাম্ব|অস্ট্রেলিয়া ও নিউজিল্যান্ড দেশের ক্ষেত্রে ব্যবহৃত বিশেষণ পদ ট্রান্স-তাসমান।
**ট্রান্স-তাসমান** এক ধরনের বিশেষণ পদ যা প্রধানত অস্ট্রেলিয়া ও নিউজিল্যান্ড দেশের ক্ষেত্রে ব্যবহার করা হয়। এর মাধ্যমে উভয় দেশের মধ্যকার আন্তঃসম্পর্কীয় বিষয়াদির গুরুত্ব তুলে ধরা হয়। দুই দেশের মধ্যে বহমান তাসমান সাগর থেকে এ নামকরণের উৎপত্তি হয়েছে। উদাহরণস্বরূপ বলা যায়, ট্রান্স-তাসমান বাণিজ্য বলতে দুই দেশের মধ্যকার ব্যবসায়িক লেনদেনকে নির্দেশ করে।

* ট্রান্স-তাসমান ফ্লাইট হচ্ছে - অস্ট্রেলিয়া এবং নিউজিল্যান্ডের মধ্যকার বিমান চলাচল ব্যবস্থাপনা।
* ট্রান্স-তাসমান ভ্রমণ ব্যবস্থা হচ্ছে - অস্ট্রেলিয়া এবং নিউজিল্যান্ডের মধ্যকার এক ধরনের চুক্তিপত্র যা সংশ্লিষ্ট দেশসমূহের নাগরিকদের মুক্তভাবে চলাচলের অনুমতি দেয়।
* ট্রান্স-তাসমান ট্রফি হচ্ছে - অস্ট্রেলিয়া ও নিউজিল্যান্ডের মধ্যকার টেস্ট সিরিজের নাম।

## উল্লেখযোগ্য ঘটনাসমূহ
* ১৮ ফেব্রুয়ারি, ১৮৭৬ - প্রথম ট্রান্স-তাসমান সাবমেরিন যোগাযোগ ক্যাবলের কাজ সম্পন্ন হয়। এরফলে টেলিগ্রাফ যোগাযোগ ব্যবস্থায় বহিঃর্বিশ্বের দ্বার খুলে যায়।
* ৩ ফেব্রুয়ারি, ১৯০৮ - প্রথম ট্রান্স-তাসমান রেডিও ট্রান্সমিশন (তাসমান সাগর থেকে এইচএমএস ''পাওয়ারফুলের'' মাধ্যমে)।
* ১০ সেপ্টেম্বর, ১৯২৮ - স্যার চার্লস কিংসফোর্ড স্মিথ ও তাঁর তিনজন ক্রু প্রথমবারের মতো সফলভাবে ট্রান্স-তাসমান ফ্লাইট পরিচালনা করেন।
* ৭ জানুয়ারি, ১৯৩১ - গাই মেনজিস ১১ ঘণ্টা ৪৫ মিনিটে একাকী বিরতিহীনভাবে বিমান চালনা করে অস্ট্রেলিয়া থেকে নিউজিল্যান্ড যান। কিন্তু ওয়েস্টল্যান্ড ডিস্ট্রিক্টের পশ্চিম উপকূলে সংঘর্ষের মুখোমুখী হন তিনি।

## তথ্যসূত্র

## আরও দেখুন
* অস্ট্রালেশিয়া
* ২০১৫ ক্রিকেট বিশ্বকাপ

বিষয়শ্রেণী:অস্ট্রেলিয়া-নিউজিল্যান্ড সম্পর্ক
শায়না আমিন

**মাহমুদা আমিন শায়না** (জন্ম ২৬ ফেব্রুয়ারি) যিনি **শায়না আমিন** নামেই অধিক পরিচিত একজন বাংলাদেশী টেলিভিশন অভিনেত্রী, চলচ্চিত্র অভিনেত্রী ও মডেল।

## প্রাথমিক জীবন
আমিন ২৬ ফেব্রুয়ারি সৌদি আরবের মক্কা নগরীতে জন্মগ্রহণ করেন। তার বাবা-মা দুজনেই বাংলাদেশী। তার বাবা নুরুল আমিন একজন ব্যবসায়ী ও মা একজন গৃহিণী। বাবা সৌদিআরবেও প্রতিষ্ঠিত ব্যবসায়ী ছিলেন। তার বয়স যখন দেড় বছর তখন, তার বাবা মা সৌদি আরব থেকে দেশে চলে আসেন ও ঢাকা শহরে স্থায়ীভাবে বসবাস শুরু করেন। তিনি বেড়ে উঠেছেন ঢাকার লালমাটিয়া তে। ছোটবেলা থেকেই আমিনের বইপড়া ও নাচের প্রতি আগ্রহ ছিল। প্রখ্যাত নৃত্যশিল্পী শিবলী মোহাম্মদ এর কাছে তিনি প্রথম নাচ শেখেন। ৯ম শ্রেনীতে পড়ার সময় তাকে নৃত্য বিষয়ক স্কুল "নৃত্যাঙ্গন" এ ভর্তি করানো হয়। আমিন  লালমাটিয়া মহিলা কলেজ এ ব্যাবস্থাপনায় অনার্স পড়েছেন।

## অভিনয় তালিকা

### চলচ্চিত্র

### নাটক ও টেলিফিল্ম

### মিউজিক ভিডিও

## মডেলিং
;টেলিভিশন বিজ্ঞাপণ
* *সানসিল্ক শ্যাম্পু (২০০৫)*
* *আরকু গুঁড়া মশলা*
* *প্রাণ চাটনী*
*  *রেক্সোনা* 
*  *কিউট বিউটি সোপ*
* *সৌরভ মেহেদি*
* *ড্যানিশ কনডেন্সড মিল্ক*
* *আপন জুয়েলার্স*
* *তিব্বত ফেয়ারনেস ক্রীম*
* *তিব্বত পমেট ক্রীম (২০১০)*
* *তিব্বত কদুর তেল*
* *র‍্যাকসান টিভি (২০১২)*
* *প্যারাসুট নারিকেল তেল (২০১২)*
* *চন্দন ফেয়ারওয়াশ* 
* *ফেয়ার অ্যান্ড কেয়ার ফেয়ারনেস ক্রীম*

;ম্যাগাজিন কভার
**স্প্ল্যাশ ফ্যাশন ম্যাগাজিন, জানুয়ারী ২০১৪*

## তথ্যসূত্র

## বহিঃসংযোগ

* 
* 
* 

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাঙালি অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:বাংলাদেশী নাট্য অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাংলাদেশী নারী মডেল
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:ঢাকার ব্যক্তি
বিষয়শ্রেণী:লালমাটিয়া সরকারি মহিলা কলেজের প্রাক্তন শিক্ষার্থী
এখলাসউদ্দিন আহমদ

**এখলাসউদ্দিন আহমদ** (জন্ম: ডিসেম্বর ১৫, ১৯৪০, পশ্চিমবঙ্গের চব্বিশ পরগনায় - মৃত্যু: ডিসেম্বর ২৪, ২০১৪) ছিলেন একজন বাংলাদেশী শিশুসাহিত্যিক ও ছড়াকার। সাহিত্যে অবদানের জন্য তিনি বাংলা একাডেমি সাহিত্য পুরস্কার লাভ করেন এবং বাংলা ভাষা ও সাহিত্যে তার অবদানের জন্য ২০০০ সালে বাংলাদেশ সরকার তাকে একুশে পদকে ভূষিত করে।

## পেশা
পেশাগত জীবনে তিনি ছিলেন সাংবাদিক।পেশা হিসেবে সাংবাদিকতাকে বেছে নিয়েছিলেন **এখলাসউদ্দিন**। দীর্ঘদিন দৈনিক জনকণ্ঠে কর্মরত ছিলেন। ১৩৭৩ বঙ্গাব্দে প্রথমে কিশোর সংকলন হিসেবে প্রকাশিত হয়েছিল ‘টাপুর টুপুর’। সেটির প্রধান সম্পাদক ছিলেন এখলাসউদ্দিন। এরপর নিয়মিত মাসিক পত্রিকা হিসেবে প্রকাশিত হতে শুরু করে ‘টাপুর টুপুর’। এর ভারপ্রাপ্ত সম্পাদক ছিলেন এখলাসউদ্দিন।

## প্রকাশিত গ্রন্থ
* হঠাৎ রাজার খামখেয়ালী
* এক যে ছিল নেংটি
* কাটুম কুটুম
* ছোট্ট রঙিন পাখি
* তনু ও তপু সিরিজের বই
* বেলুন বেলুন
* মাঠ পারের গল্প
* হঠাৎ রাজার খামখেয়ালী
* টাট্টুঘোড়া টাট্টুঘোড়া
* অন্য মনে দেখা
* রাজ রাজড়ার
* কেঁদোর কাণ্ডকারখানা
* রোজদিনকার রোজ-নামচা
* যত্তোসব আজগুবি
* লোকটা
* বঙ্কুবাবু ও মামদোর গপ্পো
* তুনুর বন্ধু হালুম

এখলাসউদ্দিন রচিত ছড়া ও কবিতার বইগুলোর মধ্যে রয়েছে— ‘হাসির ছড়া মজার ছড়া’, ‘তুনতু বুড়ির ছড়া’, ‘টুকরো ছড়ার ঝাঁপি’, ‘বাজাও ঝাঁঝর বাদ্যি’, ‘ইকরি মিকরি’, ‘বৈঠকী ছড়া’, ‘কাটুম কুটুম’, ‘ছোট রঙিন পাখি’, ‘প্রতিরোধের ছড়া’, ‘অষ্টাশির ছড়া’, ‘ছড়ানো ছিটানো ছড়া’, ‘বাছাই ছড়া’।
এ ছাড়া এখলাসউদ্দিনের সম্পাদনায় প্রকাশিত হয়েছে,টাপুর টুপুর,ছড়ায় ছড়ায় ছন্দ,রঙিন ফানুস,দুই বাংলার ছোটদের গল্প,দুই বাংলার ছেলে ভুলানো ছড়া,দুই বাংলার একালের ছড়া,হাজার বছরের কিশোর কবিতা,বাংলাদেশের ছোটগল্প,ফিরে দেখা,তিনতানীর গপ্পো,ভর সন্ধ্যে বেলা,তুনতু বুড়ির ইচ্ছাকাঠি,তপুর ভুবন,তপুর যুদ্ধ যুদ্ধে ফেরা, ডাকাতের মুখোমুখি,তপু ও চন্দ্রপরী,কেঁদোকে নিয়ে,কেঁদোর ছক্কি তুনুর ঘরে,কেঁদোর ভিত্তি,বাছাই ছড়া,হাদারামের ভূত দেখা,খুঁজে ফেরা,কেঁদো,দশটি কিশোর উপন্যাস,আলসে ভূতের গপ্পো,তুনু ও তার বন্ধুরা,ভূষণ্ডি ও কাকতাড়ুয়ার গপ্পো,তপুর হারানো দিনগুলো,তুনু ও তাকতুর গপ্পো,মেঘ বৃষ্টির গপ্পো,ছোটদের দশটি উপন্যাস,নির্বাচিত কিশোর উপন্যাস,জানালাটা খুলে দাও,গল্পগুলো অর্কের,তনুর ভালো লাগা না লাগা,তনু সমগ্র ১,এখলাসউদ্দিন আহমদের রচনা সমগ্র(১-৪)।
।
## সম্মাননা ও পুরস্কার
* কাজের স্বীকৃতি হিসেবে এখলাসউদ্দিন একুশে পদক পান ২০০০ সালে।
* ১৯৬২ সালে পশ্চিমবঙ্গ যুব উৎসব পুরস্কার
* ১৯৭১ সালে বাংলা একাডেমি পুরস্কার
* ১৯৮৩ সালে আলাওল সাহিত্য পুরস্কার
* ১৯৮৬ সালে অগ্রণী ব্যাংক শিশুসাহিত্য পুরস্কার
* ১৯৯৯ সালে শিশু একাডেমি পুরস্কার পেয়েছেন তিনি।
* ২০০৪ সালে তিনি কবীর চৌধুরী শিশু সাহিত্য পুরস্কার পান। 

## মৃত্যু
ডিসেম্বর ২৪ , ২০১৪ বুধবার ভোর ৪টায় রাজধানীর স্কয়ার হাসপাতালে মারা যান তিনি। তার বয়স হয়েছিল ৭৪ বছর।এখলাসউদ্দিনের ভাগ্নিজামাই আলী ইমাম জানান, মস্তিষ্কে রক্তক্ষরণের কারণে গত প্রায় একমাস ধরেই হাসপাতালে ছিলেন এখলাসউদ্দিন।

## তথ্যসূত্র

বিষয়শ্রেণী:১৯৪০-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:ভাষা ও সাহিত্যে একুশে পদক বিজয়ী
বিষয়শ্রেণী:শিশুসাহিত্যে বাংলা একাডেমি সাহিত্য পুরস্কার বিজয়ী
বিষয়শ্রেণী:বাংলাদেশী পুরুষ লেখক
বিষয়শ্রেণী:আলাওল সাহিত্য পুরস্কার বিজয়ী
বিষয়শ্রেণী:বাঙালি লেখক
সোহেল তানভীর

**সোহেল তানভীর** (; জন্ম: ১২ ডিসেম্বর ১৯৮৪ রাওয়ালপিন্ডি, পাঞ্জাব) হলেন একজন পাকিস্তানি আন্তর্জাতিক ক্রিকেটার। তানভীর তার অগতানুগতিক বাম-হাতি বোলিং এ্যাকশনের জন্য খ্যাতি অর্জন করেছেন এবং বিশেষ করে টুয়েন্টি২০ আন্তর্জাতিক ক্রিকেটে তার অসাধারণ ধারাবাহিক সফলতা।

## খেলোয়াড়ী জীবন
### বাংলাদেশ প্রিমিয়ার লিগ
২০১২ সালের বাংলাদেশ প্রিমিয়ার লিগ ক্রিকেট প্রতিযোগিতায় তানভির সিলেট রয়্যালস এর হয়ে প্রতিনিধিত্ব করেন। উক্ত টুর্নামেন্টে তিনি বল হাতে ১৩ উইকেট এবং ব্যাটিংয়ে ৭৮ রান করেন।

### টুয়েন্টি২০ বিগ ব্যাশ
২০০৮ ডিসেম্বরে অস্ট্রেলিয়ার ঘরোয়া ক্রিকেট প্রতিযোগিতা কেএফসি টুয়েন্টি২০ বিগ ব্যাশ-এ সাউদার্ন রেডব্যাকস এর সাথে চুক্তিবদ্ধ হন।

## আন্তর্জাতিকে পাঁচ উইকেট লাভ
### ওডিআইয়ে পাঁচ উইকেট লাভ

## আন্তর্জাতিক পুরস্কার
### একদিনের আন্তর্জাতিক ক্রিকেট
#### ম্যান অব দ্যা ম্যাচ পুরস্কার

### টুয়েন্টি২০ আন্তর্জাতিক ক্রিকেট
#### সিরিজ সেরা পুরস্কার

#### ম্যান অব দ্যা ম্যাচ পুরস্কার

## আরও দেখুন
* আহমেদ শেহজাদ
* কামরান আকমল

## তথ্যসূত্র

## বহিঃসংযোগ
* Cricinfo profile
* CricketArchive profile

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:সিলেট স্ট্রাইকার্সের ক্রিকেটার
বিষয়শ্রেণী:রাওয়ালপিন্ডি থেকে আগত ক্রিকেটার
বিষয়শ্রেণী:রাওয়ালপিন্ডির ক্রিকেটার
বিষয়শ্রেণী:রাজস্থান রয়্যালসের ক্রিকেটার
বিষয়শ্রেণী:দক্ষিণ অস্ট্রেলিয়ার ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:হ্যাম্পশায়ারের ক্রিকেটার
বিষয়শ্রেণী:জারাই তারাকিয়াতি ব্যাংক লিমিটেডের ক্রিকেটার
বিষয়শ্রেণী:ফেডারেল এরিয়াজের ক্রিকেটার
বিষয়শ্রেণী:খান রিসার্চ ল্যাবরেটরিজের ক্রিকেটার
বিষয়শ্রেণী:রাওয়ালপিন্ডি রামসের ক্রিকেটার
বিষয়শ্রেণী:লায়ন্সের ক্রিকেটার
বিষয়শ্রেণী:পাঞ্জাবের (পাকিস্তান) ক্রিকেটার
বিষয়শ্রেণী:কন্দুরাতা ওয়ারিয়র্সের ক্রিকেটার
বিষয়শ্রেণী:সমারসেটের ক্রিকেটার
বিষয়শ্রেণী:করাচি কিংসের ক্রিকেটার
বিষয়শ্রেণী:লাহোর কালান্দার্সের ক্রিকেটার
বিষয়শ্রেণী:সেন্ট লুসিয়া কিংসের ক্রিকেটার
বিষয়শ্রেণী:সেন্ট কিট্‌স ও নেভিস প্যাট্রিয়টসের ক্রিকেটার
বিষয়শ্রেণী:গায়ানা আমাজন ওয়ারিয়র্সের ক্রিকেটার
বিষয়শ্রেণী:মুলতান সুলতান্সের ক্রিকেটার
বিষয়শ্রেণী:কোয়েটা গ্ল্যাডিয়েটর্সের ক্রিকেটার
বিষয়শ্রেণী:কুমিল্লা ভিক্টোরিয়ান্সের ক্রিকেটার
কেএফসি টুয়েন্টি২০ বিগ ব্যাশ

**কেএফসি টুয়েন্টি২০ বিগ ব্যাশ** হল অস্ট্রেলিয়ার ঘরোয়া টুয়েন্টি২০ ক্রিকেট প্রতিযোগিতা। প্রতিযোগিতাটি আয়োজন করছেন ক্রিকেট অস্ট্রেলিয়া এবং স্পসরে আছেন কেএফসি। প্রতিযোগিতাটি ২০১০-১১ টুর্নামেন্টের পরে অস্ট্রেলিয়ার ঘরোয়া টুয়েন্টি২০ প্রতিযোগিতার হিসাবে বিগ ব্যাশ লীগ নামে স্থানান্তরিত করা হয়। টুর্নামেন্টে ভিক্টোরিয়ান বুশরেঞ্জার্স সবচেয়ে সফলতম দল হিসেবে বিবেচিত; এখনও পর্যন্ত তারা চারবার শিরোপা অর্জন করতে সামর্থ্য হয়েছেন।

## দলসমূহ

## অবস্থান

## ফাইনাল

## রেকর্ডসমূহ
***সর্বোচ্চ স্কোর**: ৭/২৩৩ ভিক্টোরিয়ান বুশরেঞ্জার্স বনাম নিউ সাউথ ওয়েলস ব্লুজ, ২১ জানুয়ারি ২০০৬, নর্থ সিডনি ওভাল।
***সর্বনিম্ন স্কোর**: ৭১ (১৬.২ ওভার) নিউ সাউথ ওয়েলস, বনাম ওয়েস্টার্ন ওয়ারিয়র্স, ৫ জানুয়ারি ২০১০, -  ওয়াকা গ্রাউন্ড।
***বড় ব্যবধানে জয়**: ১২৭ ওয়েস্টার্ন ওয়ারিয়র্স বনাম নিউ সাউথ ওয়েলস ব্লুজ, ৫ জানুয়ারি ২০১০,  ওয়াকা গ্রাউন্ড।
***সর্বনিম্ন বিজয়ী অবস্থান**: ২ ভিক্টোরিয়ান বুশরেঞ্জার্স বনাম ওয়েস্টার্ন ওয়ারিয়র্স, ৬ জানুয়ারি ২০০৬, - ওয়াকা গ্রাউন্ড, পার্থ. নিউ সাউথ ওয়েলস ব্লুজ বনাম ভিক্টোরিয়ান বুশরেঞ্জার্স, ১৭ জানুয়ারি ২০০৯, এএনজি স্টেডিয়াম, সিডনি।
***সর্বোচ্চ ব্যক্তিগত রান**: ১১১ (৫৬ বল) মাইকেল ডিঘটন, তাসমানিয়ান টাইগার্স বনাম নিউ সাউথ ওয়েলস ব্লুজ, ১০ জানুয়ারি ২০০৭, এএনজেড স্টেডিয়াম, সিডনি।
***মোস্ট রান**: *উপরের ইনফোবক্স দেখুন*
***দ্রুততম হাফ সেঞ্চুরি**: ১৮ বল ডেভিড ওয়ার্নার, নিউ সাউথ ওয়েলস ব্লুজ বনাম  তাসমানিয়ান টাইগার্স, ৩০ ডিসেম্বর ২০০৯ বেলেরিভ ওভাল, হোবার্ট
***সেরা বোলিং**: ৬/২৫ (৩ ওভার) মাইকেল ডিঘটন, তাসমানিয়ান টাইগার্স বনাম কুইন্সল্যান্ড বালস, ১ জানুয়ারি ২০০৭, দ্যা হেরিটেজ ওভাল, তুয়াম্বা.
***সর্বাধিক উইকেট**: *উপরের ইনফোবক্স দেখুন*
***সর্বাধিক ক্যাচ**: ১৩ ডেভিড হাসি, ভিক্টোরিয়ান বুশরেঞ্জার্স।
***বিশাল জনবহুল গ্যালারী**: ৪৩,১২৫ – ভিক্টোরিয়ান বুশরেঞ্জার্স বনাম তাসমানিয়ান টাইগার্স, ১৫ জানুয়ারি ২০১০ মেলবোর্ন ক্রিকেট গ্রাউন্ড।
* সর্বাধিক দল:টম ট্রিফট  (স্টার, হারিকেন ও স্করচার্স)

## টেলিভিশন সম্প্রচার
ফাইনালসহ সমস্ত খেলার সরাসরি সম্প্রসারের স্বত্তাধিকার কিনেছেন অস্ট্রেলিয়ান ক্রীড়া চ্যানেল ফক্স স্পোর্টস।

## তথ্যসূত্র

## বহিঃসংযোগ
* Cricinfo Australian Domestic Cricket Archive 

বিষয়শ্রেণী:টুয়েন্টি২০ ক্রিকেট লিগ
বিষয়শ্রেণী:২০০৫-এ অস্ট্রেলিয়ায় প্রতিষ্ঠিত
বিষয়শ্রেণী:বিগ ব্যাশ লিগ
বিষয়শ্রেণী:অস্ট্রেলীয় ঘরোয়া ক্রিকেট প্রতিযোগিতা
বিষয়শ্রেণী:কেএফসি
বিষয়শ্রেণী:২০০৫-এ প্রতিষ্ঠিত পুনরাবৃত্ত ক্রীড়া ঘটনা
ক্যাফেইন

থাম্ব|ক্যাফেইন নেশার প্রাথমিক লক্ষণসমূহ
**ক্যাফেইন** তিক্ত স্বাদের পিউরিন মিথাইলজ্যান্থিন এলকালয়েডের সাদা স্ফটিক এবং রাসায়নিকভাবে ডিএনএ তে অবস্থিত এডেনিন ও গুয়ানিন এর সাথে সাদৃশ্যপূর্ণ। এটা দক্ষিণ আমেরিকার অল্পকিছু গাছের বীজ ও পাতায় পাওয়া যায়। গাছগুলোর আদিভূমি দক্ষিণ আমেরিকা হলেও এখন সারা বিশ্বেই পাওয়া যায়। ক্যাফেইনের বহুল পরিচিত উৎস হচ্ছে কফি এরাবিকা নামক কফি গাছে বীজ যা সাধারনত “বিন” নামে পরিচিত। ক্যাফেইন সমৃদ্ধ পানীয় পানে ঝিমুনি ভাব কেটে গিয়ে শক্তি মাত্রা বৃদ্ধি পায়। ইনফিউশান বা অন্তঃপাতন পদ্ধতিতে গাছ থেকে ক্যাফেইন সংগ্রহ করা হয়। আমেরিকায় কফি পানীয় খুবই জনপ্রিয়। আমেরিকার শতকরা ৯০% প্রাপ্তবয়স্ক জনসাধারণ প্রতিদিন কফি পান করে।
  
ক্যাফেইনকে CNS বিবর্ধক হিসেবে শনাক্ত করা হয়েছে। বলা যায় এটি পৃথিবীর বুকে সব থেকে বেশি ব্যবহৃত psychoactive ড্রাগ  বা মাদক। কিন্তু অন্যান্য মাদকের মত এটি অবৈধ নয়। সারা বিশ্বেই এটি পানীয় হিসেবে গ্রহণযোগ্যতা পেয়েছে। এক কাপ কফিতে (সাত আউন্স) আনুমানিক ৮০-১৭৫ মিলিগ্রাম ক্যাফেইন থাকে।

## ব্যবহার
থাম্ব|ভাজা কফি মটরশুটি
ক্যাফেইনও একটি উদ্দীপক এলকালয়েড যা চা ও কফির উদ্দীপক উপাদান। ক্লান্তি ও ঝিমুনিতে চা বা কফি পান (ক্যাফেইন পান) শরীরকে চাঙ্গা করে তোলে। ক্যাফেইন পাকস্থলী হতে রক্তে প্যারাসিটামলের শোষণ বাড়ায়। তাই ক্যাফেইন যুক্ত প্যারাসিটামল শুধু প্যারাসিটামলের চেয়ে দ্রুত কাজ করে।

## প্বার্শপ্রতিক্রিয়া
ক্যাফেইন অল্পতেই বিরক্ত হওয়া, মাথা ঘোরা, দুশ্চিন্তা বাড়া, জলশূন্যতা, মাথা ব্যথা, প্যালপিটিশন বা পেট ব্যথারও কারণ হতে পারে। তাই এসবের প্রভাব কমাতে কফির সাথে পর্যাপ্ত জল পান করতে হয়।

## কফি সম্পর্কিত বই
* 
* 

## বহিঃসংযোগ

*GMD MS Spectrum
* The Consumers Union Report on Licit and Illicit Drugs, Caffeine-Part 1 Part 2
* Caffeine: ChemSub Online
* Caffeine at *The Periodic Table of Videos* (University of Nottingham)
* Caffeine International Chemical Safety Cards
*

## তথ্যসূত্র

বিষয়শ্রেণী:রাসায়নিক পদার্থ
বিষয়শ্রেণী:রসায়ন
বিষয়শ্রেণী:জৈব যৌগ
বিষয়শ্রেণী:বৈধ মাদক
বিষয়শ্রেণী:পানীয়
বিষয়শ্রেণী:ক্যাফেইন
বিষয়শ্রেণী:বাহ-সংকোচক
বিষয়শ্রেণী:জ্যান্থিন
উইকিসংবাদ

থাম্ব|200px|বিটা সংস্করণের লোগো, ১লা ফেব্রুয়ারি, ২০০৫ পর্যন্ত ব্যবহৃত

**উইকিনিউজ** বা **উইকিসংবাদ** হল উইকি মুক্ত বিষয়বস্তুর আলোকে পরিচালিত সংবাদ বিষয়ক ওয়েবসাইট এবং উইকিমিডিয়া ফাউন্ডেশনের একটি প্রকল্প যা বিশ্বব্যাপী সহযোগিতামুলক সাংবাদিকতার মাধ্যমে কাজ করে থাকে। উইকিপিডিয়ার সহ-প্রতিষ্ঠাতা জিমি ওয়েলস উইকিপিডিয়া থেকে উইকিসংবাদ আলাদা করার প্রসঙ্গে বলেন, "উইকিসংবাদে, প্রতিটি গল্প বিশ্বকোষীয় নিবন্ধ থেকে ভিন্ন আঙ্গিকে মুলতঃ একটি সংবাদ হিসেবে লেখা হবে।" উইকিসংবাদ নিরপেক্ষ দৃষ্টিভঙ্গি নীতি অনুসরণের মাধ্যমে সাংবাদিকতায় বস্তুনিষ্ঠতার ধারণা প্রতিষ্ঠা করে যা অন্যান্য নাগরিক সাংবাদিকতা চর্চার ওয়েবসাইট যেমন, ইন্ডেমিডিয়া ও ওহমাইনিউজ থেকে ভিন্নতর।

## প্রারম্ভিক বছর
বাম|থাম্ব|200x200পিক্সেল|উইকিসংবাদের প্রাথমিক সংস্করণের লোগো, ১৩ ফেব্রুয়ারী, ২০০৫ পর্যন্ত ব্যবহৃত

উইকিমিডিয়া সংবাদ সাইটের প্রথম নথিভুক্ত প্রস্তাবটি করা ছিল ৫ জানুয়ারী, ২০০৩-এ উইকিপিডিয়া সম্প্রদায়ের মেটা-উইকিতে একজন বেনামী ব্যবহারকারীর দুই লাইনের একটি পোস্টে।   ড্যানিয়েল অ্যালস্টন, যিনি উইকিপিডিয়াতে ফঞ্জি হিসেবে সম্পাদনা করেছেন, তিনি দাবি করেছেন যে তিনিই এই পোস্টটি দিয়েছিলেন।  

উইকিসংবাদের ডোমেইন নাম wikinews.org ২ এপ্রিল, ২০০৪ এ নিবন্ধিত হয়েছিল  ২০০৪ সালের নভেম্বরে, এই ধরনের একটি সহযোগী সংবাদ সাইট কীভাবে কাজ করতে পারে তা দেখানোর জন্য একটি প্রদর্শন উইকি প্রতিষ্ঠিত হয়েছিল।  এক মাস পরে, ২০০৪ সালের ডিসেম্বরে, সাইটটিকে "ডেমো" পর্যায় থেকে সরিয়ে পাবলিক ডোমেইন কপিলেফ্টের অধীনে বিটা পর্যায়ে স্থানান্তরিত করা হয়।   একই সময়ে এটির একটি জার্মান ভাষার সংস্করণ চালু করা হয়

২০০৫ সালের সেপ্টেম্বরে, প্রকল্পটি ক্রিয়েটিভ কমন্স অ্যাট্রিবিউশন ২.৫ লাইসেন্সে স্থানান্তরিত হয়।  ৭ সেপ্টেম্বর, ২০০৭-এ, ইংরেজি উইকিসংবাদ তার ১০,০০০ তম নিবন্ধ প্রকাশ করে। 
## সাক্ষাৎকার
[ডান|থাম্ব|২০০৭ সালে ইসরায়েলের প্রেসিডেন্ট [শিমন পেরেজ|শিমন পেরেসের সাথে উইকিনিউজের রিপোর্টার ডেভিড শ্যাঙ্কবোন]]

উইকিনিউজের সাংবাদিকরা বেশ কিছু উল্লেখযোগ্য ব্যক্তির সাক্ষাৎকার নিয়েছেন, যার মধ্যে রয়েছে ডিসেম্বর ২০০৭-এ উইকিনিউজের রিপোর্টার ডেভিড শ্যাঙ্কবোনের ইসরায়েলের প্রেসিডেন্ট শিমন পেরেসের সাথে একটি সাক্ষাৎকার। আমেরিকা-ইসরায়েল ফ্রেন্ডশিপ লিগ এবং ইসরায়েলের পররাষ্ট্র মন্ত্রণালয় সাক্ষাৎকারটি পরিচালনার জন্য শঙ্কবোনকে আমন্ত্রণ জানিয়েছিল।  

এছাড়াও উইকিসংবাদের প্রতিবেদকরা আরও অনেক উল্লেখযোগ্য লেখক, অভিনেতা এবং রাজনীতিবিদদের সাক্ষাৎকার নিয়েছেন। যেমন অগাস্টেন বুরোস,  স্যাম ব্রাউনব্যাক এবং ডানকান হান্টার,  এবং ব্রিটিশ রাজনীতিবিদ টনি বেন,  লেখক এরিক বোগোসিয়ান,  নিউজিল্যান্ডের রাজনীতিবিদ নিক স্মিথ,  নিউজিল্যান্ডের প্রাক্তন প্রধানমন্ত্রী জন কী,  ওয়ার্ল্ড ওয়াইড ওয়েবের সহ-আবিষ্কারক রবার্ট ক্যালিয়াউ,  ড্র্যাগ কুইন রুপল,  এবং উইকিমিডিয়া ফাউন্ডেশনের সাবেক নির্বাহী সু গার্ডনার। 

## তথ্যসূত্র

## বহিঃসংযোগ

বিষয়শ্রেণী:উইকিমিডিয়া প্রকল্প
বিষয়শ্রেণী:বহুভাষিক ওয়েবসাইট
বিষয়শ্রেণী:২০০৪-এ প্রতিষ্ঠিত ইন্টারনেট সম্পত্তি
বিষয়শ্রেণী:বিজ্ঞাপন মুক্ত ওয়েবসাইট
বিষয়শ্রেণী:মার্কিন যুক্তরাষ্ট্রের সংবাদ ওয়েবসাইট
বিষয়শ্রেণী:ক্রিয়েটিভ কমন্স-লাইসেন্সপ্রাপ্ত ওয়েবসাইট
পলিমার রসায়ন

থাম্ব|গ্লো প্লাজমা স্রাব স্কিম্যাটিক পলিমার রসায়ন
**পলিমার রসায়ন** () একটি বহুশাখাবিশিষ্ট বিজ্ঞান যেখানে পলিমারের রাসায়নিক বৈশিষ্ট্য এবং রাসায়নিক সংশ্লেষণ আলোচনা করা হয়। বিজ্ঞানী হারম্যান স্রডিঞ্জার পলিমারের নামকরণ করেন "ম্যাক্রোমলিকুল" তথা বৃহদাণু। IUPAC অনুসারে বৃহদাণুর (ম্যাক্রোমলিকিউল) শৃঙ্খল এবং রসায়নের ডোমেইন বর্ণণা করে। সহজ ভাষায় বলা যায় রসায়ন বিজ্ঞানের যে শাখায় পলিমারের ভৌত, রাসায়নিক গঠন, বৈশিষ্ট্য, সংশ্লেষণ, ব্যবহার ইত্যাদি আলোচনা করা হয় তাই পলিমার রসায়ন নামে পরিচিত।

## পলিমারের প্রকারভেদ
পলিমার দুই প্রকার।
### [[জৈব পলিমার]]
প্রোটিন, কোলাজেন, কেরাটিন, ইলাস্টিন।

### কৃত্রিম পলিমার
প্লাস্টিক, রঙ
## তত্ত্ব
পলিমার রসায়নে ম্যাক্রোণু সম্পর্কিত কিছু তত্ত্ব।
•	হফম্যান নিউক্লিয়েশান থিয়োরি
•	পলিমার ফিল্ড থিয়োরি
•	কোসসে-আর্লম্যান ম্যাকানিজম
•	ফ্লোরি-হাগিন সলুশান থিরোরি
•	স্কিউটজেনস-ফ্লেয়ার থিয়োরি

## তথ্যসূত্র

বিষয়শ্রেণী:রসায়ন
বিষয়শ্রেণী:জৈব রসায়ন